बाल झड़ने से रोकने के लिए हेयर मास्क - Baal jhadne se rokne ke liye hair mask in hindi
बाल झड़ने से रोकने के लिए हेयर मास्क
बाल झड़ने से रोकने के लिए हेयर मास्क - Hair Masks for Hair Fall Control in Hindi
Posted on July 24, 2017 कई बार आवाज़ आने में कुछ क्षण का विलम्ब हो सकता है!
कई महिलाओं के लिए सबसे बड़ी चिंता का विषय रहता है उनके बालो का झड़ना। अगर आप भी उनमे से एक हैं तो आपको पता होना चाहिए कि ऐसे कई उपचार आज उपलब्ध हैं जिनसे आप बालों के झड़ने की समस्या को रोक सकते हैं। लेकिन, अधिकतर उपचार प्राप्त करने के लिए आपको सलून जाना पड़ता है जिसके लिए बहुत समय और पैसा लगता है। पर निराश होने की ज़रूरत नहीं है क्योंकि आप घर बैठे ही कुछ ऐसे हेयर मास्क बना सकते हैं जो आपको बाल झड़ने की समस्या में मदद कर सकते हैं। तो यहाँ हम आपको बालों को झड़ने से रोकने के लिए हेयर मास्क बता रहे हैं। यह हेयर मास्क आप घर बैठे-बैठे अपने लिए बना सकते हैं और इनकी सामग्री बहुत ही आसानी से उपलब्ध होती है, और महंगी तो बिल्कुल भी नहीं होती।
बाल झड़ने के लिए अंडे का मास्क - Egg Mask for hair fall in Hindi
बाल गिरने का उपचार है केले का मास्क - Banana Mask for hair loss in Hindi
बालों को झड़ने से रोकने का तरीका है अरंडी के तेल​ का मास्क - Castor oil mask for hair loss in Hindi
रूखे बालों को टूटने से रोकने के लिए हेयर मास्क - Hair mask for preventing hair fall
टूटते बालों का इलाज है हेयर मास्क - Hair mask to stop hair fall
ऑयली बालों के गिरने से रोकने का उपाए है हेयर मास्क - Hair mask for preventing hair fall
अंडों में प्रोटीन और अन्य पोषक तत्व पाए जाते हैं जो आपके बालों को स्वस्थ बनाने के लिए बेहद फायदेमंद है। अंडा हर प्रकार के बालों के लिए अच्छा होता है और साथ ही आपके बालों को पोषण भी प्रदान करता है। अंडे में विटामिन बी होता है जो बालो को झड़ने से रोकता है। बालों को झड़ने से रोकने के लिए सबसे प्रभावी घरेलु उपचारों में से एक है ये अंडे का हेयर मास्क।
आइए आज हम आपको अंडे का हेयर मास्क बनाने, लगाने की विधि और इससे जुड़े फायदे बताएंगे।
अंडे का मास्क बनाने की सामग्री
2 बड़े चम्मच नींबू रस
2 बड़े चम्मच जैतून तेल
अंडे का मास्क लगाने की प्रक्रिया
अंडे को फोड़ें और अन्य सामग्री के साथ मिला दें। अब मिश्रण को बालों में अच्छी तरह जड़ों से लेकर दूसरे छोर तक लगाएं। अपने बालों को एक तौलिए या शावर कैप से ढक लें और मिश्रण को 20 मिनट तक बालों में रहने दें। 20 मिनट के बाद ठंडे पानी से अपने बालों को धो लें।
अगर घर में ये सामग्री उपलब्ध नहीं हैं तो आप सिर्फ अंडे से हेयर मास्क बना सकते हैं। सबसे पहले अंडे की जर्दी को अच्छी तरह से मिला लीजिये। अब इस मिश्रण को अपने बालों और जड़ों में लगाएं। अपने बालों पर मिश्रण को 15 से 20 मिनट के लिए छोड़ दें। इसके बाद गुनगुने पानी से अपने बालों को धोलें। (और पढ़ें - बालों को झड़ने से रोकने के लिए ये पांच पोषक तत्व अपनी डाइट में ज़रूर करें शामिल)
बालों में अंडे का मास्क लगाने के फायदे
अंडो में प्रोटीन और एमिनो एसिड पाया जाता है जो बालों को पोषण देने में बेहद महत्वपूर्ण है।
अंडा बालों में चमक लाता है।
बाल गिरना कम करता है।
केले में पोटेशियम, एंटीऑक्सिडेंट, प्राकृतिक तेल और विटामिन पाया जाता है जो बालो को झड़ने से रोकने के लिए सबसे बेहतरीन उपचारो में से एक हैं। केला आपके बालों को झड़ने से रोकता है साथ ही बालों को बढ़ाता भी है। केले के मास्क का पालन कर आप अपने बालों को झड़ने से रोक सकते हैं।
आप केले का मास्क का उपयोग इस तरह करें
केले का मास्क बनाने की सामग्री
1 बड़ी चम्मच जैतून तेल
1 बड़ी चम्मच नारियल तेल
केले का मास्क लगाने की प्रक्रिया
सभी सामग्री को मिला लें। अब केले का मास्क को अपने बालों में अच्छी तरह जड़ों से लेकर दूसरे छोर तक लगाएं। फिर अपने सिर को तौलिए या शावर कैप से ढक लें। इस मिश्रण को अपने बालों में पांच मिनट तक लगे रहने दें। फिर अपने बालों को गुनगुने पानी से धोलें।
अगर घर में ये सामग्री उपलब्ध नहीं हैं तो आप केले और बादाम का तेल शामिल कर एक और नया नुस्खा अपना सकते हैं। दो केले लें और उन्हें अच्छी तरह से मैश करके पेस्ट बना लें। इसी पेस्ट में, 5 से 8 बूँदें बादाम के तेल की डालें। अब इस केले का मास्क को अपने बालों पर लगाएं और अपने बालों को तौलिए या शावर कैप से ढक लें। बालों को ठंडे पानी से धोने के बाद शैम्पू का उपयोग करें। आप कंडीशनर भी लगा सकते हैं इससे आपके बालों में चमक बनी रहेगी।
बालों में केले का पेस्ट लगाने के फायदे
आपके बालों को बेहतर बनाता है।
सिर की रूसी को कम करता है। (और पढ़ें - बालों से रूसी हटाने के उपाय)
झड़ना कम करता है।
बालों में नमी लाता है।
अरंडी के तेल में प्रोटीन पाया जाता है। अरंडी का तेल का मास्क बालों की जड़ों को रूखा होने से रोकता है साथ ही बालों में पोषण और कोमलता प्रदान करता है।
घर में अरंडी के तेल​ का मास्क का प्रयोग इस तरह करें
अरंडी के तेल​ का मास्क बनाने की सामग्री
अरंडी का तेल 2 बड़े चम्मच
2 बड़े चम्मच ब्रांडी के (वाइन)
अरंडी के तेल​ का मास्क लगाने की प्रक्रिया
सभी सामग्री को मिला लें। अब जड़ों और बालों के हर छोर तक इस मिश्रण से मालिश करें। 30 मिनट के लिए इस मिश्रण को सिर पर रखें और तौलिए या शावर कैप से सिर को ढक लें। फिर इसे ठंडे पानी के साथ धो दें।
अरंडी के तेल​ का मास्क लगाने के फायदे
घुंघराले बाल होना कम करता है।
बालों को बढ़ाता है और बालों को टूटने से रोकता है।
ये हेयर मास्क आपके बालों को कोमल,चमकदार और रूखे होने से रोकता है। इस हेयर मास्क का उपयोग करने से आपके बालों में चमक आएगी और बालों को झड़ने से रोकने में मदद मिलेगी।
रूखे बालों को झड़ने से रोकने के लिए घर पर बनाएं हेयर मास्क
रूखे बालों को झड़ने से रोकने के लिए हेयर मास्क सामग्री
4 बड़ी चमच्च शहद
1 चम्मच बादाम का पेस्ट (4 चम्मच बादाम के पेस्ट को 1/2 चम्मच गुलाब जल के साथ मिला लें)
क्रीम के 2 बड़े चम्मच
रूखे बालों को झड़ने से रोकने के लिए हेयर मास्क प्रक्रिया
एक कटोरे में शहद और बादाम पेस्ट मिलाएं। क्रीम के पेस्ट को चलाते रहें जब तक वो मुलायम न हो जाएँ और फिर शहद और बदाम के साथ उसे मिला दें। इस हेयर मास्क को अपने बालों के हर छोर तक और जड़ों तक लगाएं। इसे कम से कम 30 मिनट के लिए सिर पर रखें ओर तौलिए या शावर कैप से सिर को ढक लें। बालों को ठंडे पानी से अच्छी तरह धोलें। फिर शैम्पू लगाएं और बालों को सूखने दें। (और पढ़ें - गुलाब जल के फायदे त्वचा और बालों के लिए)
नोट: आप क्रीम की जगह दही ले सकते हैं।
रूखे बालों को झड़ने से रोकने के लिए हेयर मास्क फायदे
बालों में नमी आएगी।
जड़ें मजबूत होंगी।
आपके बाल बढ़ेंगे।
यह संभवतः सबसे आसान हेयर मास्क में से एक है और इसे रेफ्रिजरेटर में रखने से यह हेयर मास्क एक सप्ताह तक बना रहता है। हेयर मास्क का उद्देश्य खोए हुए पोषण और बालों को मजबूत रखना है। पेस्ट को लगाने से आपके बालों में कोमलता और चमक बनी रहती है। (और पढ़ें - बाल झड़ने को रोकें केवल एक महीने में इस घरेलू नुस्खे से)
कैसे बनाये झड़ते बालों के लिए हेयर मास्क
झड़ते बालों के लिए हेयर मास्क सामग्री
बादाम का तेल 1 चम्मच
शहद की 1 बड़ा चम्मच
फ्लैट बियर के 4 बड़े चम्मच
झड़ते बालों के लिए हेयर मास्क प्रक्रिया
अंडे में से जर्दी अलग कर उसे अन्य सामग्रियों के साथ मिलाएं। इस मिश्रण को अब बालों में अच्छी तरह जड़ों से लेकर दूसरे छोर तक लगाएं। 4 बड़े चम्मच बियर को अंडे के साथ मिलाएं और तब तक उसको मिलाते रहें जब तक वो गाढ़ा पेस्ट न बन जाये। अब इस मिश्रण को भी अपने बालों और जड़ों में लगाएं। सिर को तौलिए या शावर कैप से ढक लें और मिश्रण को अपने बालों में 30-40 मिनट के लिए रखें। इसके बाद बाल धोने के लिए शैम्पू का प्रयोग करें और बालों को सूखने दें।
झड़ते बालों के लिए हेयर मास्क के फायदे
बालों को रेशम और मोटा बनाता है।
चमक बढ़ाता है।
जड़ों में मजबूती लाता है।
लोगो को ऑयली बालों के लिए हेयर मास्क लगाने में सबसे ज़्यादा डर लगता है क्यूंकि उनका मानना है इससे उनके बाल और भी ज़्यादा तेलिये हो जाएंगे। ऑयली बालों के लिए हेयर मास्क लगाने से आपके बालों का ऑयल दूर होता है साथ ही पोषण भी मिलता है। हेयर मास्क को विशेष रूप से तेलिये बालों और झड़ते बालों के लिए ही बनाया गया है।
घर पर ऑयली बालों को झड़ने से रोकने के लिए ऐसे बनाएं हेयर मास्क
ऑयली बालों को झड़ने से रोकने के लिए हेयर मास्क सामग्री
पानी की 1 बड़ी चम्मच
फल में डालने वाले नमक की 1 चुटकी
2 आंवले का पेस्ट
ऑयली बालों को झड़ने से रोकने के लिए हेयर मास्क प्रक्रिया
सफ़ेद अंडे को तब तक घोटते रहें जब तक वो हेयर मास्क न बन जाये और फिर अन्य सामग्री के साथ इसे मिला दें। अपने बालों पर ये हेयर मास्क लगाएँ। इसे अपने बालों पर 20-30 मिनट के लिए छोड़ दें और इसके बाद बालों को धोलें ध्यान रहें कि ज़रा सा भी मिश्रण आपके बालों में न छूट जाएँ। इसके बाद शैम्पू का प्रयोग करें और अपने बालों को सूखने दें।
ऑयली बालों को झड़ने से रोकने के लिए हेयर मास्क लगाने के फायदे
आपके बालों से तेल को निकालता है।
बालों का झड़ना कम करता है।
जानिए आपके मनपसंद फ्रूट जूस में कितनी कैलोरी हैं
बाबा रामदेव से सीखें कैसे योग से ठीक होता है बालों का असमय झड़ना, गंजापन और एलोपेशीया
गुलाबी होंठ पाएँ, बस कुछ घरेलू नुस्खे अपनाएँ
बालों को झड़ने से रोकने के लिए जूस रेसिपी
बालों को टूटने से रोकने के लिए बेहद असरदार है यह हेयर मास्क
ये पांच पोषक तत्व करें अपनी डाइट में शामिल, बालों को झड़ने से रोकने का उद्देश्य होगा हासिल
कहीं आपके बालों का झड़ना इन स्वास्थ्य सम्बन्धी समस्याओं का परिणाम तो नही